6. Տարտղնված ու չորոշարկված արտաքին քաղաքականության հայեցակարգը հարցի կեսն է, մյուս կեսը իրականացումն է` դեսպանական կորպուսի փոփոխությունը: Նշանակումների տրամաբանությունը պետք է փոխել` դեսպան պիտի դառնա կադրային դիվանագետը և իր օրակարգում պետք է ունենա կոնկրետ խնդիրներ: Քանի՞ նման դեսպան ունի Հայաստանը: Քանիսի՞ փոփոխությունն է նախաձեռնել: ՈՒնե՞նք պրոֆեսիոնալ դիվանագետներ, որ կարող են արդյունավետ աշխատել: Եթե մի տասնյակ հավաքենք, նրանց առաջ գիտե՞նք` ինչ խնդիր ենք դնելու: Հեղափոխությունից հետո: Գոնե ներկա Հայաստանը ճանաչելի ու հասկանալի դարձնելու հանձնարարականը տրվա՞ծ է, թե՞ սիրո ու հանդուրժողականության բանաձևը աշխարհը պիտի ինքն իր համար մեկնաբանի` հեղափոխության անհայտներին իր համար հայտնի դարձնի ու անպայման սիրի: